Author: MH
Last saved by: spano
Company: MH SR

Predkladacia správa

Materiál sa predkladá na rokovanie vlády Slovenskej republiky na základe uznesenia vlády SR č. 1144/2002 . 

Vychádza pritom z dodržania existujúcich legislatívnych ustanovení, zo stanov spoločností a zo spoločnej stratégie spoločností (akcionárske zmluvy, resp. transakčné dokumenty).

Výšku očakávaných dividend v roku 2003 pre štát  ako vlastníka akcií zastúpených Fondom národného majetku Slovenskej republiky a Ministerstvom hospodárstva Slovenskej republiky definujú možnosti jej realizácie na základe limitujúcich faktorov, ktoré v konkrétnej miere určujú práva akcionárov, práva a povinnosti spoločností pri realizácii výplat podielov na čistom zisku spoločností (výplate dividendy), pri rešpektovaní jednotlivých bodov zakotvených v stanovách a v akcionárskych zmluvách, resp. transakčných dokumentoch.

Výšku očakávaných dividend v roku 2003 je možné určiť na základe predložených informácií jednotlivých akciových spoločností, no zároveň je potrebné konštatovať, že o konkrétnej výške, ktorá bude vyplatená v roku 2003 v zmysle platných ustanovení Obchodného zákonníka, rozhoduje výlučne Valné zhromaždenie jednotlivých spoločností. 

Keďže ide o informatívny materiál, tento nebol predmetom medzirezortného pripomienkového konania.